als_Latn dik_Latn sag_Latn
Dr. Hasan Ruhani në takimin e kabinetit qeveritar tha se regjimi i Izraelit vazhdimisht është i shqetësuar nga vendosja e paqes dhe stabilitetit në rajonin e LM, prandaj përkrah grupe terroriste si SIS dhe Al Nusra që kryejnë krime kundër popujve të rajonit. “Ata që kërkojnë një të ardhme më të mirë për rajonin dhe botën, duhet t’a kuptojnë se për arritjen e këtij qëllimi nuk ka rrugë tjetër, veç vendosjes së sigurisë dhe stabilitetit”- theksoi presidenti iranian. Ai shtoi se çështja bërthamore e Iranit mund të zgjidhet vetëm me anë të dialogut. Presidenti i RII tha se popujt e botës, përfshi edhe popullin amerikan, janë aq vigjilentë sa të kuptojnë se një regjim i cili mendon vetëm për luftëra dhe konflikte, nuk mund t’u japë atyre asnjë shpresë për paqe. “Një regjim, i cili ka prodhuar qindra armë atomike duke shkelur ligjet ndërkombëtare, që nuk ka nënshkruar traktatin NPT dhe nuk lejon inspektimet e ANEA, nuk ka të drejtë të shprehet për vendet që synojnë të shfrytëzojnë energjinë bërthamore për qëllime paqësore”- deklaroi dr. Ruhani. Deklaratat e presidentit iranian ishin reagim ndaj fjalimit të kryeministrit sionist Benjamin Netanjahu në Kongresin amerikan, fjalim që z. Ruhani e quajti “Show mashtrimi”. “Bota është e kënaqur nga progresi i bërë në bisedimet mes Iranit dhe G5+1 dhe marrëveshja që mund të arrihet në këto negociata do të sjellë përfitime për rajonin dhe botën si në zhvillim, tregti, ekonomi, kulturë etj. Si dhe do të ndihmojë në zhdukjen e ekstremizmit dhe terrorizmit në rajon dhe në botë”- deklaroi presidenti i RII.
als_Latn